b"\n_START_ARTICLE_\nMonuments hist\xc3\xb2rics de l'antiga Kyoto\n_START_SECTION_\nCriteris de selecci\xc3\xb3\n_START_PARAGRAPH_\nKyoto t\xc3\xa9 un nombre considerable d'edificis hist\xc3\xb2rics, a difer\xc3\xa8ncia d'altres ciutats japoneses que van perdre edificis durant les invasions estrangeres i les guerres; i t\xc3\xa9 la major concentraci\xc3\xb3 de b\xc3\xa9ns culturals designats al Jap\xc3\xb3. Encara devastat per les guerres, incendis i terratr\xc3\xa8mols durant els seus onze segles com a capital imperial, Kyoto es va salvar de gran part de la destrucci\xc3\xb3 esdevinguda per la Segona Guerra Mundial. Es va salvar del bombardeig gaireb\xc3\xa9 universal de les grans ciutats del Jap\xc3\xb3, en part, per haver sigut preservat com l'objectiu principal de la bomba at\xc3\xb2mica. Va ser retirat despr\xc3\xa9s de la llista d'objectius de la bomba at\xc3\xb2mica, per intervenci\xc3\xb3 personal del Secretari de Guerra Henry Lewis Stimson, que pretenia salvar aquest centre cultural que coneixia b\xc3\xa9 per haver-hi estat durant el seu viatge de noces i visites diplom\xc3\xa0tiques posteriors. Com a resultat, Nagasaki es va afegir com a objectiu._NEWLINE_Els 17 monuments inclosos com a patrimoni de la humanitat comprenen un per\xc3\xadode entre el segle X i el segle XIX, i cada un \xc3\xa9s representatiu del per\xc3\xadode en qu\xc3\xa8 fou constru\xc3\xaft. La import\xc3\xa0ncia hist\xc3\xb2rica de la regi\xc3\xb3 de Kyoto va ser presa en compte per la UNESCO en el proc\xc3\xa9s de selecci\xc3\xb3."